Odense Adresse-Contoirs Efterretninger, 1846-06-01
Af de smaae nordamerikanske Plove ere de fleste skienkede til Huusmænd, for at lette dem deres Lodders Dyrkning med Køer, hvorpaa der nu hist og her gives ikke faa følgeværdige Exempler, hvilke ogsaa finde Efterligning især paa de Steder, hvor Gaardmændene lægge Vind paa Brak, Mergling og andre Forbedringer i deres Bedrift, som følgelig kræver en meere uddeelt Anvendelse af Arbeidskraften, saa at Huusmændene nødsages til at sørge for deres Jords Bearbeidning ved egen Hjælp. For dertil endmere at anspore og opmuntre dem, lade flere af de oekonomiske Selskaber afholde Præmiepløininger, tildeels udelukkende for Smaalodders Dyrkere, som pløie med Køer. - Paa nogle Godser under offentlig Bestyrelse, saasom paa Frederiksværk og Bjørnsholm, søger Man nu ogsaa at faae denne nyttige Sag bragt i Gang, i hvilken Hensigt nogle af hine smaae Plove ligeledes ere fordeelte iblandt de der boende Huusmænd. - Det er især ved Exemplets Magt, at Sagen efterhaanden tør ventes fremmet. En geistlig Embedsmand har, i Erkjendelse af dens Vigtighed, foreslaaet Selskabet at lade forfatte og udgaae i Trykken en Opfordring for Huusmændene til Anbefaling af Fordelene ved at betjene sig af Køer som Arbeidsdyr; men det betvivledes at noget synderligt turde herved haabes udrettet til Øiemedets Opnaaelse. - Huusfæster Peter Madsen i Blankenborg, Rørup Sogn ved Assens er af Pastor Krag i Gielsted anbefalet Selskabet ikke blot som vindskibelig Agerdyrker, der betydeligt har forbedret, sin skarpe Huuslod paa 10 Tdr. Land, blandt andet ved Mergling, Planering, godt Sædeskifte o. s. v., men tillige som en Mand, der har gavnet Egnen meget ved sin Duelighed og Virksomhed i forskjellige Haandværksfag, Allerede i sin Ungdom viste han særdeles Lyst og Anlæg til nyttig Haandgierning, hvori han, uden Veiledning, men ved egen Tænksomhed og ved fortsat flittig Øvelse, har bragt det til en mærkelig Grad af Færdighed. Ved Hjælp af de til Snedker-, Tømmer- og Dreier=Professionerne henhørende Redskaber, som han efterhaanden. har anskaffet sig, besørger han særdeles vel udført mange nyttige Arbeider. Saaledes har han boret en Mængde Pumper og et Slags Pumpemøller, som foretrækkes fremfor de sædvanlige Vandsnegle til at bortskaffe Vand af Tørvemoser, og paa disse Pumpemøller modtager han ideligen Bestillinger endog fra fjernere Egne, ligesom hans Arbeide i det Hele roses og søges meget. J at finde gode Vandaarer er han heldig, og har anlagt endeel Brønde paa passende Steder. Han forfærdiger alle Slags Meubler og Agerdyrkningsredskaber, samt Bygningsarbeide. Han har konstrueret en Rajolplov, som er funden hensigtsmæssig. J Betragtning af alt Forestaaende, hvorom iøvrigt Attester ere meddeelte af Godsforvalter Petersen paa Søndergaarde og endeel andre af Egnens Beboere, tilkjendtes Peter Madsen det 6te Sølvbæger. - Endeel Gaardmænd i Ørsler under Grevskabet Wedelsborg i Fyen have, for at opnaae desbedre Udbytte af deres Faar, forenet sig om at holde disse i en samlet Flok paa deres skarpe og bakkede Udmarksjorder, i hvilken Hensigt de have antaget en tydsk Skæfer, som ved Hjelp af sine tvende Hunde passer Faarene. Til Anskaffelse af en god Vædder til Faareflokkens Forædling udbetaltes disse Bønder et Bidrag af 20 Rbd. - At iøvrigt Samfundsaanden re ofte maatte paa lignende Maade træde i Virksomhed til fælles gavnlige Formaals Fremme, vilde være at ønske. Enhver af efternævnte vindskibelige Huusmænd forundtes en Hielp af 15 til 20 Rbd. til at fortsætte deres Smaalodders gode Dyrkning tildeels med Køer: Hans Petersen i Hølkerup, i Odsherred; Lars Nielsen paa Fielsted Mark ved Odense; Gregers Nielsen i Bonderup, Hjørring Amt, Niels Pedersen af Demstrup Hede, Viborg Amt; Smed Søren Nielsen i Vinding, Skanderborg Amt, Christen Hansen af Gjedved Mark, samme Amt. - Med Hæder nævnes: Fæstegaardmand Rasmus Pedersen af Dreslette, under Frederiksgave Gods i Fyen modtog sin Gaard i Aaret 1825 med skrøbelige Bygninger, Jorderne vare maadeligt dyrkede, opfyldte med Stene eller begroede med Tiørn. Ved at opbryde og bortføre over 800 Læs Steene, har han efterhaanden forberedet den raa Jord til at indtages under Ploven, samt dernæst inddeelt Marken i regelmæssige og nu vel dyrkede Lodder; han har opført Mellemhegntildeels beplantede med Hvidtorn og Piil, der staae i god Grøde. Ligesom Godsets fleste andre Fæstere har ogsaa han ganske ombygget Gaarden, saa at den nu bestaaer af et smukt, grundmuret 17 Fags Stuehuus samt 3 solide Bindingsværks Lade= og Staldlængder, og ere de i Marken opbrudte Steene deels brugte til Grundlag for disse Bygninger og til Steenbro i Stalden, deels til Faskiner paa Gaardens Jorder.